

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: סד  
סימוכין: דס 084  
כ"ח בכסליו תש"פ  
26 בדצמבר 2019

**תאריך:**

סגל המב"ל

פרופ' יוסי בן-ארצי

רל"שית מפקד המכללות

**הנדון: סיכום סגל לסיור דרום**

1. ביום שלישי ה-24 בדצמבר 2019 התקיים דיון בראשות מד"רית מב"ל בנושא סיכום סגל מב"ל לסיור דרום. השתתפו בדיון: מדריכי הצוותים, המדריכה האקדמית, והח"מ. להלן סיכום הדיון:
   1. בפתח הסיכום ציינה המד"רית כי הסיור היה סיור מלמד, וניכרה השקעה רבה של הצוות בהצלחתו, כולל היענות מרשימה לבקשה להוסיף בחירה, ועל כך מגיעים להם שבחים. לצד זאת ישנם לקחים שניתן ללמוד מסיור זה לסיורים הבאים בשנה זו, וכן לשנה הבאה.
   2. הביקור במגזר הבדואי שהובל על ידי השב"כ המחיש את הבעייתיות הקיימת בכך שנותנים לגורם חיצוני להעביר חלק מהסיור. הגם שהביקור בבית הספר היה מוצלח, הלו"ז לא היה מעודכן, אנשים לא ידעו לאן הולכים ונוצרה תחושת חוסר נוחות בשל הנוכחות המסיבית והבולטת של המאבטחים והמלווים מהשירות. בסיורים הבאים חשוב שהצוות המוביל יציג את הדברים מראש ויאחוז בפרטים עד הסוף כדי להימנע מהישנות מקרים דומים בעתיד, וככלל יש להימנע מלתת לגורם חיצוני להוביל חלקים ממושכים בסיור.
   3. הרצאת מפקד אוגדת עזה, שנשענה גם על נסיונו כמזכ"צ ראה"מ, התייחסה גם למישורים אסטרטגיים ובהקשר הזה מתאימה מאד למב"ל. השאלות שבאו בעקבותיה אפשרו התייחסות גם לסוגיות הטקטיות והבוערות יותר של הכאן והעכשיו. יש להזמין למב"ל את המזכיר הצבאי של ראש הממשלה לשיחה על יחסי דרג מדיני – דרג צבאי.

**רע"ן הדרכה מב"ל / 31/1/20**

* 1. שילוב של "מקור" בביקור בגזרת אוגדת עזה היה יחודי, ועל אף החזרתיות בין הרצאת המפעיל למקור והפירוט הרב, הוא המחיש בצורה טובה מאד סוגיות משמעותיות הרלוונטיות למב"ל.
  2. הסיור בשדרות במתכונת ובעיתוי בה הוא בוצע היה פחות מוצלח, ייתכן ובשל השעה המאוחרת.
  3. התחלת הימים בשעה מאוחרת יותר היתה טובה, אולם ימי הסיור התארכו לשעות פחות סבירות מבחינת יכול הקשב של המשתתפים. בסיורים הבאים יש להקפיד על סיום כל הלו"ז התוכני כולל עיבוד עד השעה 19:00.
  4. הפיצולים לקבוצות קטנות ומעורבות וסיורי הבחירה היה טובים מאד. יש לשמר את המתודה הזו גם בסיורים הבאים.
  5. יש לציין לחיוב את המתודה של שאלות המחקר שניתנו למובילים בכל עיבוד, אלו הוכיחו עצמם כמתודה מתאימה למב"ל.
  6. לוגיסטיקה ומנהלה - יבוצע תחקיר פרטני בנוגע לספינינג שלא התאפשר. האוטובוס שהוקצה לסיור והנהג לא הו טובים ולא התאימו למב"ל. תלונה בעניין הועברה למרכז הובלה והמב"ל לא ימשיך לעבוד עם החברה המסוימת שסיפקה אוטובוס זה.
  7. יתקיים דיון ייעודי אודות כלל הסיורים במב"ל, כמותם, ייעודם ואופן פריסתם על פני השנה. המסמך שהוכן בעניין על ידי ערן קמין ויהודה יוחננוף ישמש, בין היתר, כמצע לדיון.

**בברכה,**

**סא"ל, מתן אור**

**רע"ן הדרכה**